钦定古今图书集成/明伦汇编/官常典/第517卷 > 移剌成
## 钦定古今图书集成/明伦汇编/官常典/第517卷 > 移剌成

按《金史》本传：“成本名落兀，其先辽横帐人也。沉勇有
谋，通契丹、汉字。天会间，隶挞懒下为行军猛安，与宋
人战于楚、泗之间，成以所部先登，大破宋军，功最。诸
将刘麟约会天长军议进止，成与夹古查合你俱为
挞懒前锋，得宋生口，为乡导，遂达天长，睿宗嘉之。后
从宗弼将兵废齐国。及再伐宋，攻濠州，每战辄先登”，
多所摧破。宗弼再取河南，成及萧怀忠等八猛安先
渡，河南平。第功授宣武将军，除威州刺史。用廉擢同
知延安尹，再迁昭义军节度使。正隆南伐，为武毅军
都总管。撒八反海陵，以事诛契丹名将，成以本军守
磁，即遣妻子还汴，海陵用是不疑，时人高其有识。改
神武军都总管，与孛术鲁定方为浙东道先锋使，由
淮阴进兵，以所部护粮赴扬州。敌兵乘夜来攻，成整
兵奋击，斩刈甚众。会海陵庶人死，军还，复镇昭义。大
定二年，以廉在优等，改河中尹，再除临洮尹。招降乔
家等族首领结什角，迁南京留守。召拜枢密副使，封
任国公，改北京留守，卒。讣闻，上悼惜之，授其子顺思
阿不武功将军，世袭咸平路钞赤邻猛安下查不鲁